
Kasutusloa andmine ( Albert-AugustiTiimanni 1c)

1. ASJAOLUD JA MENETLUSE KÄIK

28.10.2019 Narva Linnavalitsusele laekus Albert-August Tiimanni tn 1c erakinnistule ehitatud tootmishoonet teenindavale parklale kasutusloa taotlus, linnavalitsuse dokumentide registri nr 11643. 
Ehitusseadustiku § 91 lg 1 kohaselt käesoleva peatüki nõudeid kohaldatakse avalikult kasutatavale teele ja avalikkusele ligipääsetavale erateele. Ning lg 2 kohaselt tee ehitamisele, projekteerimisele, korrashoiule ja nendega seotud tegevustele ei kohaldata ehitisregistri kohta sätestatut.
 Ehitusseadustiku lisa nr 2 kohaselt ehitatud avalikkusele ligipääsetava eratee kasutusloa taotluse esitamine on  kohustuslik. 
Seega Albert –August Tiinammi  tn 1c kinnistule ehitatud parklale kasutusloa taotluse menetlus toimus Narva Linnavalitsuse dokumentide registris nr 11643 all. Esitatud dokumentatsioon on suunatud Arhitektuuri-ja Linnaplaneerimise Ameti maakorralduse ja geodeesia osakonnale, arhitektuuri ja planeerimise osakonnale ning Linnamajandusametile kooskõlastamiseks.
06.11.2019 linnavalitsuse dokumentide registri nr 11643 all Albert-August Tiimanni 1c ehitatud parkla kasutusloa taotluse kõik kaasatud isikud kooskõlastasid kasutusloa andmist.
Arhitektuuri-ja planeerimise osakond kooskõlastas tingimisi järgmise märkusega: Parkla on realiseeritud mõnede kõrvalkalletega esialgselt kokkulepitud lahendusest. Kõrvalkaldeid hetkel on ebapiisavateks kasutusloa andmises keeldumiseks vaatluse all olevale hooneosale. Hoonekompleksi edasisel arendamisel peab Albert-August Tiimanni 1c hoonekompleksi omanik parkla lahendust uuesti analüüsima ning koos hoone järgmiste osade ümberehitamiseks koos ehitusloa taotlusega ning  projektiga kohalikule omavalitsusele esitama ehituseadustiku lisa nr 1 kohaselt ka parkla ümberehitamiseks uuslahenduse koos parkla ümberehitamise ehitusteatisega.

Majandusamet kooskõlastas tingimisi kahe märkusega: 

1.Narva linna omandis olevad kinnistud koormatakse servituudiga;

2. Projektis on määratud tööalaks linna territoorium (nn. kõnnitee osa), kus Narva linn renoveeris kõnnitee asfaltkatte koos äärekivide laskmisega 2017 aastal

Ehitusseadustiku § 54 lg 7 kohaselt  kui kasutusloa eelnõu kohta on kooskõlastamise või arvamuste andmise käigus esitatud märkusi, võtab pädev asutus need asjakohaselt arvesse või põhjendab arvestamata jätmist. Majandusameti märkusel nr 2 on informatiivne tähendus.
Seega ehitusseadustiku § 55 kohaselt Albert-August Tiimanni tn 1c erakinnistul ehitatud tootmishoonet teenindavale parklale kasutusloa andmisest keeldumise põhjused puuduvad ning võib anda kasutusloa kõrvaltingimustega

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.
3. OTSUS

3.1.Väljastada Albert-August Tiimanni tn 1c erakinnistul ehitatud tootmishoonet teenindavale parklale kasutusluba, ehitatud ehitusprojekti töö nr. 014019_M2, projekteerija OÜ T-Model, kohaselt.

3.2.Kohustada Albert-August Tiimanni 1c hoonekompleksi omanikku:

3.2.1. parkla lahendust uuesti analüüsima ning koos hoone järgmiste osade ümberehitamiseks koos ehitusloa taotlusega ning  projektiga kohalikule omavalitsusele esitama ehituseadustiku lisa nr 1 kohaselt ka parkla ümberehitamiseks uuslahendus koos parkla ümberehitamise ehitusteatisega. 

3.2.2. Narva linna omandis olevad kinnistud koormata servituudiga.
RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

